Darbėnų tvenkinys
Darbėnų tvenkinys – tvenkinys Lietuvoje, Kretingos rajone, Darbėnų miestelio vakariniame pakraštyje. Sudarytas užtvenkus Darbos upę (Šventosios intakas) 13,1 km nuo jos žiočių. Tvenkinio ilgis pietryčių-šiaurės vakarų-pietvakarių kryptimi – 1,21, plotis – iki 0,13 km. Altitudė 21 m. Krantai daugiausia žemi. Pietinis ir vakarinis krantai apaugę medžiais. Vakarinėje pakrantėje stūkso Linkių miškas, šiaurinėje – plyti dirbami laukai. Šiaurrytinėje pakrantėje įsikūrusi buvusio Darbėnų dvaro sodyba. Į pietus eina kelias  2304  Darbėnai–Šventoji . Tvenkinys įrengtas 1932 m.